Diari Oficial de la Generalitat Valenciana


Sumari del DOGV 9240, del 22-12-2021 (2021/12368)

RESOLUCIÓ de 17 de desembre de 2021, del director de l'Agència Valenciana de Foment i Garantia Agrària, per la qual es convoquen per a l'exercici 2022 les ajudes per a millorar les condicions de producció i comercialització de mel en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12992


Data del document
:   17-12-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 17 de desembre de 2021, del director de l'Agència Valenciana de Foment i Garantia Agrària, per la qual es convoquen per a l'exercici 2022 les ajudes per a millorar les condicions de producció i comercialització de mel en la Comunitat Valenciana. [2021/12450]  
El Programa nacional de mesures d'ajuda a l'apicultura comprén el període 2020/2022. El finançament de les ajudes que es contemplen en l'Ordre 10/2020, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes per a millorar les condicions de producció i comercialització de mel en la Comunitat Valenciana, provinent en un 50 % de fons del FEAGA, en un 25 % de fons del MAPA i en un 25 % de fons de la mateixa Conselleria Agricultura, Desenvolupament Rural, Emergència Climàtica i Transició Ecològica.  
Vista l'Ordre 23/2021, de la Conselleria d'Agricultura, Desenvolupament Rural, Emergència Climàtica i Transició Ecològica, de modificació parcial de l'Ordre 10/2020.  
Per a la campanya 2022 l'import global màxim queda subjecte i condicionat a l'assignació definitiva de la conferència sectorial respectiva, i a l'assignació de fons en els pressupostos de la Generalitat per a l'anualitat 2022, per la qual cosa la concessió de les subvencions queda condicionada a l'existència de crèdit adequat i suficient en el moment de la resolució de concessió.  
En virtut de les facultats que em confereixen l'article 160 de la Llei 1/2015, de 6 de febrer, d'hisenda pública, del sector públic instrumental i de subvencions, conforme a la normativa europea i l'article 13.1.h del Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), en la redacció que en fa l'article 7.5 del Decret 176/2020, de 30 d'octubre, del Consell, i el Decret 24/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna en la Comunitat Valenciana i s'estableix la seua organització i funcionament, tots dos en la seua redacció vigent, resolc:  
  
Apartat primer. Objecte  
Convocar, per a l'anualitat 2022, les ajudes de l'Ordre 10/2020, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes per a millorar les condicions de producció i comercialització de mel en la Comunitat Valenciana (DOGV 8798, 27.04.2020), dins del marc dels programes nacionals anuals, en concret, del recentment aprovat per a les campanyes 2020, 2021 i 2022 segons la Decisió d'execució (UE) 2019/974 de la Comissió de 12 de juny de 2019, per la qual s'aproven els programes nacionals de millora de la producció i comercialització de productes apícoles.  
  
Les mesures subvencionables i condicions específiques estan recollides en l'article 4 de l'Ordre 10/2020, recentment modificat per l'Ordre 23/2021 de modificació parcial de l'Ordre 10/2022, de 22 d'abril, en els articles que fan referència als requisits dels beneficiaris, mesures subvencionables, quantia i límits d'ajuda, termini d'execució així com en la justificació de l'ajuda.  
  
Apartat segon. Línia pressupostària  
Les ajudes convocades per la present resolució es concediran amb càrrec a la línia S0830000 (CAP IV) de l'Agència Valenciana de Foment i Garantia Agrària (d'ara en avant, AVFGA), i la S0831000 (CAP VII) de l'AVFGA.  
  
Apartat tercer. Distribució d'imports  
Per a la convocatòria 2022 la dotació pressupostària per a la resolució d'expedients és de 980.000 ?, i correspon al 70 % de l'import de la línia pressupostària de l'exercici del 2022 destinada a aquesta ajuda, amb la següent distribució:  
- 560.000 - per a les actuacions contingudes en l'article 4 de l'ordre reguladora en el que es refereix als apartats 4.1.a), 4.1.b) 4.1.c), 4.1.d), 4.2.a), 4.2.b), 4.2.c), 4.2.d), 4.2. e) 4.4.a), 4.4.b), 4.6 a), 4 6 b), 4 6c), 4 7a), 4.7 b), 4.7 c) i 4.7 d) -2 (despeses de disseny i imatge).  
- 420.000 - per a les actuacions contingudes en els apartats 4.3), 4.4.c), 4.5. a) i 4.5. b) i 4.7.d) 1- (adquisició envasat i etiquetatge) de l'article 4 de l'esmentada ordre reguladora.  
Aquestes quantitats són susceptibles d'ampliació fins al 100 % de l'import corresponent a la línia pressupostària del 2022.  
  
Apartat quart. Beneficiaris i mesures subvencionables  
1. Podran sol·licitar les ajudes els beneficiaris definits en l'article 3 de l'Ordre 10/2020, de 22 d'abril, de bases de l'ajuda.  
2. En virtut del que s'estableix en l'article 3 del Reial decret 930/2017, podran ser objecte d'ajudes, les activitats o inversions que s'especifiquen en l'article 4 de l'Ordre 10/2020, de 22 d'abril, de bases de l'ajuda.  
  
Apartat cinqué. Sol·licitud i termini de presentació  
1. El termini de presentació de sol·licituds serà del 15 de gener al 28 de febrer de 2022. Les sol·licituds utilitzaran el model normalitzat, segons el procediment indicat en l'art. 6.3 de l'Ordre 10/2020, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, que també podrà descarregar-se des de la seu electrònica de la Generalitat en l'URL http://www.gva.es/proc1209  
2. Els sol·licitants podran acollir-se a la totalitat de les mesures indicades en l'article 4 de l'Ordre 10/2020, de 22 d'abril, amb els requisits i límits indicats en l'esmentada ordre.  
3. Les sol·licituds i la documentació que les acompanya, tal com estableix l'ordre reguladora, es presentaran preferentment en els registres dels òrgans administratius als quals es dirigisquen, i podran presentar-se també en qualsevol dels registres previstos en la legislació reguladora del procediment administratiu comú.  
4. L'òrgan gestor d'aquest procediment està autoritzat per a procedir a la consulta de la següent informació: identitat del sol·licitant o, si és el cas, del seu representant legal, i dades d'estar al corrent amb la Tresoreria de la Seguretat Social i d'estar al corrent dels pagaments amb l'Agència Tributària, estatal i autonòmica. No obstant això, si desitja oposar-se a això, és imprescindible que indique a continuació la informació concreta a la consulta de la qual s'oposa i els motius que ho justifiquen. Si s'oposa queda obligat a aportar els documents acreditatius corresponents.  
5. La gestió administrativa de les sol·licituds, concessió i pagament d'ajudes es durà a terme pels diferents òrgans administratius implicats i d'acord amb el que s'estableix en el Manual de procediment de gestió i control d'ajudes per a la millora de la producció i comercialització de la mel en vigor.  
  
Apartat sisé. Sol·licitud telemàtica  
1. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com les persones sol·licitants que, tot i no estar obligades a això, opten per aquesta via, presentaran les sol·licituds telemàticament a través de la seu electrònica de la Generalitat en la següent adreça electrònica URL http://www.gva.es/es/proc1209.  
2. En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, els restants documents que s'hi adjunten, quan siga procedent, hauran d'anar signats electrònicament pels qui siguen competents per a això.  
3. Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà l'interessat perquè l'esmene a través de la seua presentació electrònica.  
  
Apartat seté. Justificació d'inversions  
1. El termini d'execució de les inversions finalitzarà l'últim dia de la campanya FEAGA (31.07.2022).  
2. El termini de presentació, davant l'autoritat competent, dels justificants i altres documents indicats en l'article 10 de l'esmentada Ordre 10/2020, de 22 d'abril, reguladora d'aquestes ajudes finalitza el dia 31 de juliol, coincidint amb el final de la corresponent campanya FEAGA indicada en el punt anterior. L'incompliment d'aquest termini suposarà, després de la incoació d'un expedient amb l'audiència a l'interessat, la pèrdua de les ajudes. No obstant això, amb caràcter exclusiu per a les inversions en contractació de personal tècnic amb contracte de continuïtat, el termini anterior s'amplia fins al 20 d'agost, per a la justificació d'aquesta despesa en personal.  
3. Per a l'exercici 2022, les sol·licituds d'ajuda destinades a la contractació de tècnics, podran comprendre les despeses realitzades des de l'1 d'agost de 2021 fins al 31 de juliol de l'any 2022.  
  
Apartat huité. Procediment de concessió  
1. La instrucció del procediment de concessió de les subvencions es durà a terme d'acord amb el que es preveu en l'article 7 de l'Ordre 10/2020, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica. La concessió d'aquestes ajudes es realitzarà mitjançant règim de concurrència competitiva i en els termes establits en els articles 7 i 8 de l'esmentada ordre.  
  
2. D'acord amb l'article 7.5 de l'esmentada ordre reguladora, el termini màxim per a resoldre i notificar la resolució del procediment no podrà excedir de 6 mesos des de la publicació de la convocatòria per l'òrgan competent, aquesta resolució esgota la via administrativa. La resolució serà notificada conforme als articles 40 i 41 de l'esmentada Llei 39/2015. La falta de resolució expressa en aquest termini suposarà la desestimació de l'ajuda, sense perjudici del que s'estableix en l'article 25 de l'esmentada Llei 39/2015, d'1 d'octubre, i l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.  
3. Contra la resolució de concessió podrà interposar-se un recurs de reposició davant el director de l'Agència Valenciana de Foment i Garantia Agrària en el termini d'un mes comptat des de l'endemà de la notificació de la present resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant els jutjats contenciosos administratius corresponents, en el termini de dos mesos comptats des de l'endemà de la notificació o publicació d'aquesta.  
4. La relació de beneficiaris amb la concessió individualitzada d'imports, i l'objecte d'aquesta es publicarà en la pàgina de l'Agència Valenciana Foment i Garantia Agrària en la següent URL http://www.avfga.gva.es/es/ayuda-especifica-a-la-apicultura-y-ganaderia, així com en el DOGV i en la seu electrònica de la Generalitat en l'URL http://www.gva.es/es/proc1209  
Les resolucions positives individuals i condicions particulars seran notificades a cadascun dels beneficiaris.  
5. Els imports dels beneficiaris d'aquesta convocatòria, que s'autoritzen al pagament per resolució del director general d'Agricultura, Ramaderia i Pesca, seran pagats abans del 16 d'octubre de la campanya apícola següent per l'Agència Valenciana de Foment i Garantia Agrària en el compte indicat en la seua sol·licitud d'ajuda, a través de tres transferències bancàries per cada línia pressupostària indicada en l'apartat segon. Cadascuna d'aquestes transferències correspondrà al percentatge de cofinançament aportat per FEAGA, MAPA i Generalitat Valenciana, que serà indicat en la resolució de pagament.  
  
Apartat nové. Ruscos puntuables en la ponderació de sol·licituds  
  
Com a referència del nombre de ruscos a valorar en l'article 5.1.a de l'Ordre 10/2020, de 22 d'abril, de 2020, es prendrà el cens indicat en el Registre d'explotacions ramaderes a data de finalització del termini de presentació de sol·licituds, conforme a l'apartat quart d'aquesta resolució.  
  
Apartat desé. Conceptes materials subvencionables en la línia C  
  
En l'annex adjunt s'estableixen els conceptes subvencionables acollits a l'article 4.3, de l'Ordre 10/2020, de 22 d'abril, reguladora d'aquestes ajudes.  
Apartat onzé. Imports màxims tractament varroasi, adquisició de reines, dimensió significativa, alimentació i hora lectiva de curs  
  
1. L'import màxim subvencionable per rusc per tractament de varroasi amb tractaments quimioterapèutics o compatibles amb l'apicultura ecològica autoritzats per l'Agència Espanyola de Medicament i Productes Sanitaris per a la línia B és de 2,50 euros per rusc per a un tractament a l'any i 5 euros/rusc/any en el cas que es realitzen dos tractaments anuals.  
2. L'import màxim per a la inversió per a la cria de reines, adquisició de reines i eixams no superarà els 2 euros per rusc.  
3. L'acreditació de dimensió significativa per part del beneficiari d'ajuda per a la línia F s'estableix en 150 tones de mel produïda i comercialitzada.  
4. L'import màxim per a l'alimentació dels ruscos no superarà els 5 euros per rusc.  
5. L'import màxim subvencionable per hora lectiva de curs per a la línia A s'estableix en 40 euros i 30 euros en el cas de classe telemàtica.  
  
  
Apartat dotzé. Procediment de comunicació d'irregularitats i sospites de frau  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançades totalment o parcialment amb càrrec a fons procedents de la Unió Europea en el marc de la present convocatòria podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest servei en l'adreça web: https://www.igae.pap.hacienda.gob.es/sitios/igae/es-es/paginas/denan.aspx i en els termes establits en la Comunicació 1/2017, de 3 d'abril, de l'esmentat servei que pot consultar-se en l'URL següent: https://www.igae.pap.hacienda.gob.es/sitios/igae/es-es/snca/paginas/normativadocumentacion.aspx  
  
  
Apartat tretzé. Sobre protecció de dades de caràcter personal i transparència  
1. En compliment de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana i de l'article 18 de la Llei general de subvencions, les entitats beneficiàries d'una subvenció hauran de complir les següents obligacions de transparència:  
  
1.1. En el cas d'entitats que perceben durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que arriben com a mínim a la quantitat de 5.000 euros, hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre. En particular, hauran de publicar en els termes previstos en els principis generals de l'article 5 d'aquesta llei la informació institucional i organitzativa de l'article 6 i l'econòmica i pressupostària de l'article 8 d'aquesta.  
1.2. En el cas d'entitats que perceben, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, hauran de donar l'adequada publicitat a aquestes, i indicar almenys l'entitat pública concedent, l'import rebut i el programa, activitat, inversió o actuació subvencionada. La difusió d'aquesta informació es realitzarà preferentment a través de les corresponents pàgines web. En cas que no disposen de pàgina web on realitzar aquesta publicitat, podran complir amb aquesta obligació a través del portal que pose a la seua disposició l'òrgan concedent. Per a això, durant el període de justificació de l'ajuda concedida hauran de comunicar-ho a l'entitat concedent perquè li done publicitat en la web corresponent.  
1.3. Sense perjudici de les obligacions previstes en els anteriors apartats, tots els beneficiaris de la subvenció hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. La sol·licitud de les ajudes comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
3. La informació relativa al tractament de les dades de caràcter personal es troba disponible en el Registre d'activitats de tractament publicat en la pàgina web de la conselleria competent en matèria d'agricultura. En concret, la informació bàsica del tractament és la següent:  
  
Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
Identitat del responsable del tractament: persona titular de la sotssecretaria de la conselleria amb competències en matèria d'agricultura.  
Finalitat del tractament: gestionar les ajudes en matèria agrària, agroalimentària i desenvolupament rural.  
Exercici de dret: pot exercir el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que es preveu en el següent enllaç: http://www.gva.es/es/proc19970  
Reclamacions: sense perjudici de qualsevol altre recurs administratiu o acció judicial, qualsevol persona interessada tindrà dret a presentar una reclamació davant l'Agència Espanyola de Protecció de Dades si considera que el tractament de dades personals que el concerneixen infringeix la normativa en matèria de protecció de dades.  
Pot obtindre informació més detallada en el següent enllaç: http://www.agroambient.gva.es / es / registre-de-tractaments  
4. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los dels següents punts:  
  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres punts, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant, o el seu representant legal, haurà d'haver sol·licitat aquesta autorització, que estarà disponible a requeriment de l'Administració en qualsevol moment.  
- Del dret d'oposició que l'assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
5. L'òrgan gestor del procediment ha d'estar autoritzat per l'interessat per a poder consultar dades d'identitat fiscal davant l'Agència Estatal de l'Administració Tributària, i dades que acrediten estar al corrent dels pagaments amb l'Agència Tributària Estatal i l'Agència Tributària Autonòmica. En cas contrari, l'interessat haurà d'aportar els documents acreditatius corresponents.  
6. L'òrgan gestor del procediment està autoritzat per a procedir a la consulta de dades d'identitat del sol·licitant o, si és el cas, del seu representant legal, d'estar al corrent dels pagaments amb la Tresoreria de la Seguretat Social i altres dades que consten en el Registre d'explotacions ramaderes (REGA) del sol·licitant. No obstant això, si l'interessat desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa, està obligat a aportar els documents acreditatius corresponents.  
  
7. D'acord amb el que s'estableix en la disposició addicional huitena de la Llei orgànica 3/2018, de 5 de desembre, i en l'article 4 de la Llei 40/2015, d'octubre, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquestes.  
8. La potestat de verificació implica l'accés a les següents dades que consten en la Base de dades nacional de subvencions: consulta de concessions, ajudes i consulta d'inhabilitacions i, si és el cas, consulta de concessions i ajudes per la regla de minimis.  
  
Apartat catorzé. Tramitació anticipada  
Segons disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, sobre despeses de tramitació anticipada, la resolució queda condicionada a l'efectiva existència de crèdit adequat i suficient una vegada aprovat el pressupost de la Generalitat i a l'assignació definitiva en la conferència sectorial respectiva.  
  
Aquesta resolució posa fi a la via administrativa. Contra aquesta es podrà interposar un recurs de reposició davant el director de l'Agència Valenciana de Foment i Garantia Agrària en el termini d'un mes comptat des de l'endemà de la publicació d'aquesta resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé ser impugnada directament davant l'ordre jurisdiccional contenciós administratiu, en el termini de dos mesos comptats des de l'endemà de la notificació o publicació d'aquesta, de conformitat amb el que es preveu en l'article 46 de la Llei reguladora de la jurisdicció contenciosa administrativa.  
  
València, 17 de desembre de 2021.- El director de l'Agència Valenciana de Foment i Garantia Agrària: Rogelio Llanes Ribas.  
  
  
ANNEX  
Conceptes subvencionables línia C,   
de l'article 4.3 de l'Ordre 10/2020, de 22 d'abril  
  
Alimentador de quadres-brescador Grua en camió  
Alimentadors Grup electrogen  
Bàscules mòbils Laminadora  
Bomba abocament mel Netejador pol·len  
Caldera Maduradors  
Cambra escalfador Marcador de ruscos  
Carretó elevadors manuals i elèctrics Material complementari aplicació  
 tractament varroasi  
Caça-pol·len Nuclis  
Centrifugadora d'opercles Palets / enfaixats  
Tancaments, malles de protecció Pinces i altres accessoris grua camió\*  
Cerificador Premsa d'opercles  
Rusc horitzontal Plataforma elevadora en camió\*  
Rusc vertical Remolcs  
Quadres/taulons i mitjos taulons per a ruscos Assecador pol·len  
Cubeta fonedora de cera i separadora de mel Serveis filtració cera portàtil  
Cubetes brescadores Sistemes mòbils d'extracció de mel i/o pol·len  
Depòsits i bidons per a transhumància Sistemes protecció, vigilància o geolocalització integrats en ruscs  
Desbrossadora Bufador  
Brescador Tendals  
Dispositiu engabiats reines Transpalet  
Elevador de quadres   
brescador Assecador pol·len  
Extractors Serveis filtració cera portàtil  
Equips monitoratge de productivitat del rusc Sistemes mòbils d'extracció de mel i/o pol·len  
Equips monitoratge de traçabilitat del rusc Bufador  
Fons sanitaris rusc Tendals  
 Transpalet  
  
  
Els conceptes assenyalats amb un asterisc (\*), hauran de ser instal·lats en vehicles propietat del beneficiari, per al desenvolupament de la transhumància dels seus ruscos.